PATVIRTINTA

Anykščių Jono Biliūno gimnazijos

direktoriaus 2017 m. vasario 28 d.

įsakymu Nr. V-29

**ANYKŠČIŲ JONO BILIŪNO GIMNAZIJA**

**(Kodas 190046685)**

**NAKTINĖS AUKLĖS PAREIGYBĖS** **APRAŠYMAS**

**I SKYRIUS**

**BENDROJI** **DALIS**

1. Naktinė auklė (toliau - auklė) yra priskiriama kvalifikuotų darbuotojų grupei.
2. Pareigybės lygis: auklė priskiriama C lygio pareigybei.
3. Pareigybės paskirtis: laiku nukreipti mokinius miegui naktinio poilsio metu ir laiku pažadinti juos ryte, kad spėtų atlikti rytinį tualetą ir nepavėluotų į pamokas. rūpintis mokinių saugumu, sveikata ir gyvybe savo darbo metu, formuoti higieninius įgūdžius ir ugdyti gebėjimą laikytis higienos normų reikalavimų ir taisyklių.
4. Pavaldumas: auklė pavaldi gimnazijos direktoriaus pavaduotojui ūkiui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

1. Auklei keliami kvalifikaciniai reikalavimai:
   1. Išsilavinimas ne žemesnis kaip vidurinis;
   2. gebėjimas bendrauti su vaikais, turėjimas žinių apie jų vystymosi ypatumus, sutrikimų specifiką;
   3. gebėjimas bendradarbiauti su auklėtoju, kitais specialistais ir vaikų tėvais (globėjais, rūpintojais), nepažeisti pedagoginės etikos normų;
   4. valstybinės kalbos taisyklingas vartojimas;
2. Auklė turi žinoti ir išmanyti:
   1. higienos normų reikalavimus ir taisykles;
   2. gimnazijos nuostatus, darbo tvarkos taisykles;
   3. gimnazijos veiklą reglamentuojančius norminius aktus;
   4. darbuotojų saugos ir sveikatos, gaisrinės saugos, apsaugos nuo elektros reikalavimus.
3. Auklė privalo vadovautis:
   1. Lietuvos Respublikos įstatymais ir poįstatyminiais aktais;
   2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;
   3. darbo tvarkos taisyklėmis;
   4. darbo sutartimi;
   5. šiuo pareigybės aprašymu;
   6. kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

1. Auklė privalo vykdyti šias funkcijas:
   1. laikytis gimnazijos darbo tvarkos taisyklių, saugos ir sveikatos instrukcijų reikalavimų, privalo žinoti ir vykdyti visus reikalavimus, susijusius su vaiko sveikatos apsauga;
   2. ateiti į darbą ir išeiti iš jo pagal patvirtintą grafiką, su kuriuo yra susipažinusi;
   3. nepažeisti paros ritmo, atlikti rytinį ir vakarinį tualetą, formuoti higieninius įgūdžius, laiku nukreipti vaikus miegui;
   4. stebėti vaikų sveikatą, atsakyti už vaikų sveikatą ir gyvybę, nepalikti vaikų be priežiūros;
   5. bendrauti su auklėtojomis perimant vaikus;
   6. susirgus vaikui, suteikti pirmąją medicininę pagalbą, iškviesti greitąją medicininę pagalbą;
   7. laiku ir teisingai pildyti dokumentaciją;
   8. ryte perduoti reikalingą informaciją apie vaikus (sveikatos būklę, savijautą ir kt.);
   9. laikytis higienos normų reikalavimų, stebėti, kad vaikai miegotų jų ūgį atitinkančiose lovose;
   10. laikytis lovos skalbinių keitimo reikalavimų;
   11. auklė, esant reikalui, gali atlikti darbą, nesusijusį su jos tiesioginėmis pareigomis (vasaros ar mokinių atostogų metu, kai nereikia atlikti tiesioginio darbo).

**IV SKYRIUS**

**MOKINIŲ SAUGUMO UŽTIKRINIMAS**

1. Auklė, įtarusi ar pastebėjusi žodines, fizines, socialines patyčias, smurtą:
   1. nedelsdamas įsikiša ir nutraukia bet kokius tokį įtarimą keliančius veiksmus;
   2. primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;
   3. raštu informuoja patyrusio patyčias, smurtą mokinio klasės auklėtoją/kuratorių apie įtariamas ar įvykusias patyčias;
   4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar gimnazijos darbuotojus, direktorių) ir/ar institucijas (pvz.: policiją, greitąją pagalbą ir kt.).
2. Auklė, įtarusi ar pastebėjusi patyčias kibernetinėje erdvėje arba gavęs apie jas pranešimą:
   1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
   2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar gimnazijos darbuotojus, direktorių) ar institucijas (policiją);
   3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
   4. raštu informuoja patyčias patyrusio mokinio klasės auklėtoją/kuratorių apie patyčias kibernetinėje erdvėje ir pateikia įrodymus (išsaugotą informaciją);
   5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

1. Auklė atsako už:
   1. Lietuvos Respublikos įstatymų, kitų teisės aktų, gimnazijos nuostatų, darbo tvarkos taisyklių, pedagoginės etikos normų laikymąsi;
   2. priskirtų funkcijų, direktoriaus ir direktoriaus pavaduotojo ugdymui pavedimų tinkamą vykdymą;
   3. už teisingą darbo laiko naudojimą;
   4. žalą, padarytą įstaigai dėl savo kaltės ar neatsargumo;
   5. darbuotojų saugos ir sveikatos, gaisrinės saugos, apsaugos nuo elektros reikalavimų vykdymą;
   6. savo darbo kokybę bei vaikų saugumą bendrabutyje;
   7. asmens duomenų apsaugos teisės aktų nustatyta tvarka užtikrinimą.
2. Auklė už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.
3. Auklė už darbo drausmės pažeidimus gali būti traukiama drausminėn atsakomybėn. Drausminę nuobaudą skiria gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_